b'\n_START_ARTICLE_\nHarstad\n_START_SECTION_\nPrirodni uvjeti\n_START_PARAGRAPH_\nGrad Harstad se nalazi u sjevernom djelu Norve\xc5\xa1ke. Od glavnog grada Osla je udaljen 1400 kilometara sjeverno._NEWLINE_Harstad se nalazi na sjeverozapadnoj obali Skandinavskog poluotoka, u povijesnoj oblasti Hologalandu. Grad je tradicionalno sredi\xc5\xa1te oblasti Vester\xc3\xa5len i Lofotski otoci, najve\xc4\x87eg u okviru Norve\xc5\xa1ke. Grad se razvio na istoku oto\xc4\x8dja Hinn\xc3\xb8ya, uz Vogski fjord, zaljev Sjevernog mora. Nadmorska visina grada ide od 0 do 120 m.\n_START_SECTION_\nPovijest\n_START_PARAGRAPH_\nPrvi tragovi naseljavanja na mjestu dana\xc5\xa1njeg Harstada javljaju se u doba prapovijesti. Ovdje je podignuta i najstarija crkva u sjevernom djelu Norve\xc5\xa1ke, jedina iz vremena srednjeg vijeka. Postupno se tu javilo naselje pomoraca i ribara, koje se polako razvijalo._NEWLINE_Razvoj je ubrzan po\xc4\x8detkom 20. stolje\xc4\x87u, po\xc5\xa1to je Harstad dobio gradska prava 1904. godine._NEWLINE_Tijekom petogodi\xc5\xa1nje okupacije Norve\xc5\xa1ke  (1940-45.) od strane Tre\xc4\x87eg Reicha Harstad i njegovo stanovni\xc5\xa1tvo nisu zna\xc4\x8dajnije stradali.\n_START_SECTION_\nStanovni\xc5\xa1tvo\n_START_PARAGRAPH_\nDanas Harstad sa predgra\xc4\x91ima ima blizu 25 tisu\xc4\x87a stanovnika. Posljednjih godina broj stanovnika u gradu brzo raste.\n_START_SECTION_\nGospodarstvo\n_START_PARAGRAPH_\nHarstadsko gospodarstvo zasniva se na pomorstvu i ribolovu. U posljednjim godinama porasla je va\xc5\xbenost turizma, trgovine, poslovanja i usluga.'